pythainlp/thai-wiki-dataset-v4 huggingface dataset:
ลาฟร็องแซ็งซูมีซ

ลาฟร็องแซ็งซูมีซ (ย่อเป็น FI หรือ LFI; แปลตรงตัว#เปลี่ยนทาง 'ฝรั่งเศสไม่ศิโรราบ') เป็นพรรคการเมืองฝ่ายซ้ายในฝรั่งเศส ที่ก่อตั้งเมื่อวันที่ 10 กุมพาพันธ์ ค.ศ. 2016 โดยฌ็อง-ลุก เมล็องชง อดีตสมาชิกรัฐสภายุโรป ตอนนี้มีมานูเอ็ล บงปารด์ เป็นผู้ประสานพรรคตั้งแต่ปีค.ศ. 2022 ตำแหน่งนี้เทียบได้กับหัวหน้าพรรคในการบริหารพรรคการเมือง 
เมล็องชงเป็นผู้สมัครของพรรคเพื่อชิงตำแหน่งประธานาธิบดีในการเลือกตั้งประธานาธิบดีของพ.ศ. 2560 แต่ไม่ได้รับการเลือกตั้ง ต่อมา ในการเลือกตั้งสมาชิกสมัชชาแห่งชาติในปีเดียวกัน พรรคได้รับ 17 ที่นั่งในสภา ด้วยมีเมล็องชงเป็นประธานกลุ่มในสภา แล้วในปีพ.ศ. 2562 ภายหลังการเลือกตั้งสมาชิกรัฐสภายุโรปในประเทศฝรั่งเศส พรรคได้รับ 6 ที่นั่งในรัฐสภา
ในการเลือกตั้งประธานาธิบดีของพ.ศ. 2565 เมล็องชงได้เป็นผู้สมัครของพรรคเพื่อชิงตำแหน่งประธานาธิบดีอีกครั้ง แต่ไม่ได้รับการเลือกตั้ง ต่อมา พรรคได้เข้าร่วมเป็นพันธมิตรฝ่ายซ้ายที่ชื่อ สหภาพประชาชนเชิงนิเวศน์และสังคมใหม่ หรือย่อเป็นภาษาฝรั่งเศส นูเปส (ฝรั่งเศส: Nouvelle Union populaire écologique et sociale, ย่อเป็น NUPES) เพื่อการเลือกตั้งสมาชิกสมัชชาแห่งชาติของปีเดียวกัน ทำให้พรรคได้รับ 69 ที่นั่งในสภา ซึ้งได้ชนะที่นั่งมากกว่าในการเลือกตั้งของปีพ.ศ. 2560
การสังหารหมู่ที่ลิดยิตแซ

การสังหารหมู่ที่ลิดยิตแซ เป็นการทำลายล้างอย่างราบคาบของหมู่บ้านลิดยิตแซในรัฐอารักขาแห่งโบฮีเมียและมอเรเวีย ปัจจุบันคือสาธารณรัฐเช็ก ในเดือนมิถุนายน ค.ศ. 1942 ภายใต้คำสั่งของอดอล์ฟ ฮิตเลอร์และไรชส์ฟือเรอร์-เอ็สเอ็ส ไฮน์ริช ฮิมม์เลอร์
เพื่อเป็นการชำระแค้นจากเหตุการณ์การลอบสังหารผู้ว่าการรัฐไรช์ ไรน์ฮาร์ท ไฮดริช ในปลายฤดูใบผลิ ค.ศ. 1942 ชายทั้งหมด 173 คน ที่มีอายุ 15 ขึ้นไปจากหมู่บ้านนี้ถูกประหารชีวิต เมื่อวันที่ 10 มิถุนายน ค.ศ. 1942 อีก 11 คนที่ไม่ได้อยู่ในหมู่บ้านถูกจับกุมและประหารชีวิตหลังจากนั้นไม่นาน พร้อมกับคนอื่น ๆ ที่ถูกจับกุมหลายคน ผู้หญิง 184 คนและเด็ก 88 คนถูกเนรเทศไปยังค่ายกักกัน; เด็กไม่กี่คนที่ถูกพิจารณาว่าเหมาะสมสำหรับการถอดเป็นอักษรเยอรมัน (Germanisation) ถูกส่งไปยังครอบครัวเอ็สเอ็สและส่วนที่เหลือถูกส่งไปยังค่ายมรณะเคล์มนอที่พวกเขาถูกฆ่าตายด้วยการรมแก็ส
สำนักงานรายข่าวอิสระ (AP) ได้เอ่ยอ้างถึงวิทยุเยอรมันที่ได้รับในนิวยอร์ก ได้กล่าวว่า "ทั้งหมดผู้ชายที่เป็นผู้ใหญ่ของเมืองถูกยิงตาย ในขณะที่ผู้หญิงถูกส่งไปยังค่ายกักกัน และเด็ก ๆ ได้รับมอบให้แก่สถาบันการศึกษาที่เหมาะสม" ผู้คนประมาณ 340 คนจากลิดยิตแซเสียชีวิตเพราะการชำระแค้นของเยอรมัน (ชาย 192 คน, ผู้หญิง 60 คน และเด็ก 88 คน) และภายหลังสงครามสิ้นสุดลง เหลือเพียงผู้หญิง 153 คนและเด็ก 17 คนที่รอดชีวิตและกลับมา
การลอบสังหารไรน์ฮาร์ท ไฮดริช

ปฏิบัติการแอนโธรพอยด์ เป็นรหัสนามสำหรับการลอบสังหารในช่วงสงครามโลกครั้งที่สอง เป้าหมายคือเอ็สเอ็ส-โอเบอร์กรุพเพินฟือเรอร์ และหัวหน้าของกรมตำรวจ ไรน์ฮาร์ท ไฮดริช ผู้นำของทบวงกลางความมั่นคงไรช์ (RSHA) หน่วยรักษาความปลอดภัยทั้งหมดของนาซีเยอรมนี และทำหน้าที่เป็นผู้ว่ารัฐไรซ์ของรัฐอารักขาแห่งโบฮีเมียและมอเรเวีย
ไฮดริชเป็นหนึ่งในคนที่มีอำนาจมากที่สุดในนาซีเยอรมนีและเป็นมือขวาที่สำคัญที่สุดของอดอล์ฟ ฮิตเลอร์; เขาได้รับมอบหมายให้ดำเนินการทั้งหมดในมาตรการสุดท้าย (ฮอโลคอสต์) ต่อชาวยิวในทวีปยุโรป เชโกสโลวาเกียได้รับหน้าที่ในการดำเนินปฏิบัติการเพื่อช่วยหารือความถูกต้องตามกฎหมายต่อรัฐบาลผลัดถิ่นของ เอ็ดเวิร์ด เบเนช ในกรุงลอนดอน เช่นเดียวกับการชำระแค้นต่อการปกครองที่มีประสิทธิภาพของไฮดริชได้อย่างโหดเหี้ยม
ปฏิบัติการครั้งนี้ได้ดำเนินการโดยทหารชาวเชโกสโลวาเกียสองคน โยเซฟ กับชิค และ จาน คูบิส ในกรุงปราก เมื่อวันที่ 27 พฤษภาคม ค.ศ. 1942 ภายหลังได้รับการเตรียมความพร้อมโดยหน่วยปฏิบัติการพิเศษของอังกฤษ (Special Operations Executive) ด้วยการอนุมัติของรัฐบาลผลัดถิ่นเชโกสโลวาเกีย ด้วยผลทำให้เป้าหมายได้รับบาดเจ็บจากการโจมตี ไฮดริชได้เสียชีวิตลงจากอาการบาดเจ็บสาหัสของเขา เมื่อวันที่ 4 มิถุนายน ค.ศ. 1942 นี่เป็นเพียงการลอบสังหารเป้าหมายของผู้นำนาซีระดับสูงในช่วงสงครามโลกครั้งที่สอง การเสียชีวิตของไฮดริชได้นำไปสู่การล้างแค้นโดยทหารเอ็สเอ็ส รวมทั้งการทำลายล้างหมู่บ้านและการสังหารหมู่พลเรือน
แกร์ท เบราเออร์

แกร์ท เบราเออร์
แกร์ท เบราเออร์ (7 กันยายน ค.ศ. 1955 – 1 มกราคม ค.ศ. 2018) เป็นนักฟุตบอลกองหลังชาวเยอรมัน เคยแข่งขันฟุตบอลลีกเดเดแอร์-โอเบอร์ลีกา 270 นัด ในประเทศเยอรมนีตะวันออก
ปีเตอร์ อีวานส์ (นักดนตรี)

ปีเตอร์ อีวานส์ (นักดนตรี)
ปีเตอร์ อีวานส์ (7 พฤศจิกายน ค.ศ. 1929 – 1 มกราคม ค.ศ. 2018) เป็นนักดนตรีชาวอังกฤษ รู้จักกันในหนังสือ ดนตรีของเบนจามิน บริตเตน อีวานส์เกิดที่เมืองฮาร์เทิลตะวันตก และจบการศึกษามหาวิทยาลัยเดอรัม ตั้งแต่ปี ค.ศ. 1947 จนถึงปี ค.ศ. 1951 และเป็นอาจารย์สอนดนตรีที่มหาวิทยาลัยเซาแทมป์ตัน ปีเตอร์ อีวานส์ เสียชีวิตเมื่อวันที่ 1 มกราคม ค.ศ. 2018 ในขณะงานพอล แม็กคาร์ทนีย์คอนเสิร์ต
ซิบวีโอ กราสซีตตี

ซิบวีโอ กราสซีตตี
ซิบวีโอ กราสซีตตี (24 กุมภาพันธ์ ค.ศ. 1936 เกิดที่เมืองซันตันเจโล ใน ลิซโซลา – 9 กันายายน ค.ศ. 2018) เป็นนักแข่งกรังด์ปรีซ์มอเตอร์ไซค์เคิลเรซซิงชาวอิตาลี
ดาร์กช็อกโกแลต

ดาร์กช็อกโกแลต หรือ ช็อกโกแลตเข้ม  บางทีเรียก ช็อกโกแลตดำ, ช็อกโกแลตจืด, หรือ ช็อกโกแลตขม  เป็นช็อกโกแลตประเภทหนึ่งที่มีปริมาณโกโก้มากกว่าประเภทมิลก์ช็อกโกแลต (milk chocolate) และแทบจะไม่มีผลิตภัณฑ์นมประกอบอยู่เลย มาตรฐานของรัฐบาลและอุตสาหกรรมในการนิยามดาร์กช็อกโกแลตนั้นแตกต่างกันไปในแต่ละท้องที่
ดาร์กช็อกโกแลตมีสารต้านอนุมูลอิสระ (antioxidant) เช่น พอลิฟินอล (polyphenol) และมีน้ำตาลค่อนข้างน้อย จึงมีผลกระทบต่อสุขภาพน้อยกว่าช็อกโกแลตประเภทอื่น และยังได้รับการกำหนดให้เป็นยอดอาหารที่ทรงศักยภาพ (potential superfood) เป็นเหตุให้ทั่วโลกต้องการดาร์กช็อกโกแลตยิ่ง ๆ ขึ้น
ประโยชน์ต่อสุขภาพ.
ดาร์กช็อกโกแลตส่วนใหญ่ในตลาดที่มีโกโก้มากกว่าร้อยละ 70 มีองค์ประกอบทางเคมีที่สร้างปฏิสัมพันธ์กับเซลล์และเนื้อเยื่อซึ่งช่วยป้องกันการก่อตัวและผลลัพธ์ของโรคภัยไข้เจ็บบางประการ
องค์ประกอบทางเคมีที่ชื่อเฟลวานอล (flavanol) ซึ่งมีอยู่ในโกโก้และผลิตภัณฑ์โกโก้ และเป็นประโยชน์ต่อสุขภาพนั้น มีชื่อเรียกหลายอย่าง เช่น มอนอเมอร์ (monomer), อีพิแคทิชิน (epicatechin), และแคทิชิน (catechin)
มีหลักฐานแสดงว่า เมื่อบริโภคโกโก้ในปริมาณมาก เฟลวานอลจะช่วยลดความดันโลหิตและคอเลสเตอรอล ทั้งช่วยซ่อมเสริมการรับรู้ทางจิต (mental cognition) ตลอดจนช่วยลดความเสี่ยงการเกิดเบาหวานในบุคคลบางกลุ่ม
อาหารสำหรับควบคุมน้ำหนัก (diet) ซึ่งมีสารต้านอนุมูลอิสระสูง อย่างโกโก้และพืชผักผลไม้อื่น ๆ ช่วยส่งเสริมสุขภาพที่ดี ทั้งช่วยชะลอการตั้งต้นของโรคภัยบางอย่าง เช่น โรคหัวใจและหลอดเลือด, เบาหวาน, มะเร็งบางประเภท, และความผิดปรกติบางอย่างที่เกี่ยวข้องกับความสูงวัย
ไวต์ช็อกโกแลต

ไวต์ช็อกโกแลต หรือ ช็อกโกแลตขาว  เป็นช็อกโกแลตประเภทหนึ่ง มักประกอบด้วยเนยโกโก้, น้ำตาล, และมิลก์ซอลิด (milk solid) มีเนื้อสีออกเหลืองซีดหรือขาวขุ่นเหมือนงาช้าง จุดหลอมเหลวของเนยโกโก้ ซึ่งเป็นส่วนประกอบเดียวของไวต์ช็อกโกแลตที่มีเมล็ดโกโก้ ต้องสูงพอที่จะช่วยรักษาเนื้อช็อกโกแลตที่แข็งให้อยู่ในอุณหภูมิห้องได้เหมือนมิลก์ช็อกโกแลต (milk chocolate) และดาร์กช็อกโกแลต (dark chocolate)
ความเป็นมา.
เนสท์เล่ (Nestlé) บริษัทในสวิตเซอร์แลนด์ นำเสนอไวต์ช็อกโกแลตยี่ห้อ "มิลกีบาร์" (Milkybar) เป็นครั้งแรกในยุโรปในช่วงคริสต์ทศวรรษ 1930 จึงถือว่า ไวต์ช็อกโกแลตมีกำเนิดมาจากสวิตเซอร์แลนด์
ต่อมา ค.ศ. 1945 ชายชื่อ Kuno Baedeker นำสูตรไวต์ช็อกโกแลตไปพัฒนาขณะทำงานอยู่ที่บริษัทช็อกโกแลตเมิร์กเคนส์ (Merckens Chocolate Company) ในอเมริกาเหนือ
รูบีช็อกโกแลต

รูบีช็อกโกแลต หรือ ช็อกโกแลตทับทิม  เป็นช็อกโกแลตประเภทหนึ่งซึ่ง เบร์รีคอลเลอบอต (Barry Callebaut) บริษัทโกโก้สัญชาติเบลเยียม–สวิตเซอร์แลนด์ นำเสนอขึ้นใน ค.ศ. 2017 แต่ได้พัฒนามาตั้งแต่ ค.ศ. 2004 แล้ว
รูบีช็อกโกแลตได้รับการนำเสนอเป็นครั้งแรกในงานที่ไม่เปิดต่อสาธารณะ จัดขึ้นในช่างไห่ ประเทศจีน เมื่อวันที่ 5 กันยายน ค.ศ. 2017
ช็อกโกแลตประเภทนี้ทำจาก "เมล็ดโกโก้ทับทิม" (ruby cocoa bean) ซึ่งเกิดจากต้นโกโก้ชนิดหนึ่ง ได้รับการพรรณนาว่า มีรสชาติ "หวานอมเปรี้ยว" โดย "แทบจะไม่มี" รสโกโก้ปรกติอย่างช็อกโกแลตประเภทอื่นเลย
กระบวนการผลิตยังไม่เป็นที่เปิดเผย เพราะเป็นความลับทางการค้า และบริษัทเบร์รีคอลเลอบอตก็ปฏิเสธว่า ไม่ได้ใช้การดัดแปลงพันธุกรรมเลย ส่วนรายงานต่าง ๆ คาดเดาว่า ผลิตโดยใช้เมล็ดโกโก้ที่ไม่ผ่านการหมักบ่ม จึงอาจมีสีออกแดงชมพูได้โดยธรรมชาติ
บริษัทเบร์รีคอลเลอบอตจดสิทธิบัตรรูบีช็อกโกแลตเมื่อ ค.ศ. 2009 โดยบรรยายว่า เป็นสิ่งต่อยอดจากโกโก้ (cocoa-derived material) ทำจากเมล็ดโกโก้ที่ไม่ได้หมัก หรือจากเมล็ดโกโก้ที่หมักไม่เกินสามวัน ผลิตภัณฑ์จะมีสีแดงหรือม่วงเมื่อใส่กรดบางชนิดแล้วใช้ปิโตรเลียมอีเทอร์ (petroleum ether) ดึงไขมันออกไป
ช็อกโกแลตประเภทนี้เริ่มขายตั้งแต่วันที่ 19 มกราคม ค.ศ. 2018 โดยวางจำหน่ายเป็นรสใหม่ของขนมคิทแคท (Kit Kat) สถานที่เริ่มขาย คือ ญี่ปุ่น, เกาหลีใต้, และออนไลน์ ในญี่ปุ่นมีราคาแท่งละ 400 เยน ต่อมา คิทแคทประกาศจะจำหน่ายรูบีช็อกโกแลตในสหราชอาณาจักรช่วงเดือนเมษายน ค.ศ. 2018 แต่ฟอร์ตนัมแอนด์เมสัน (Fortnum & Mason) ชิงตัดหน้าด้วยการวางขายรูบีช็อกโกแลตเป็นครั้งแรกในยุโรปเมื่อวันที่ 13 เมษายน ค.ศ. 2018 คิทแคทจึงวางจำหน่ายตามมาในวันที่ 16 เมษายน ค.ศ. 2018
ปีเตอร์ คอสโกรฟ

พลเอก เซอร์ปีเตอร์ คอสโกรฟ  เป็นอดีตผู้สำเร็จราชการเครือรัฐออสเตรเลีย เกิดเมื่อวันที่ 28 กรกฎาคม พ.ศ. 2490 ณ ซิดนีย์ หลังจากนั้นเขาได้ย้ายตามบิดาของเขามาประเทศออสเตรเลีย บิดาของเขารับราชการทหาร และบิล คอสโกรฟ ลุงของเขาเป็นนายทหารอากาศและเสียชีวิตในสงครามโลกครั้งที่สอง ลุงของเขานั้นเป็นแรงบันดาลใจให้เขาเป็นทหาร และมียศที่หัวหน้ากองพลและหัวหน้ากองทัพอากาศ ในปี พ.ศ. 2549
อาชีพหลังการเป็นทหาร.
เมื่อวันที่ 23 มีนาคม 2549 คอสโกรฟได้รับเลือกให้เป็นผู้นำรัฐบาลควีนส์แลนด์ ทำการฟื้นฟูชุมชนที่ได้รับความเสียหายจากพายุไซโคลนแลร์รี่ ซึ่งเป็นพายุหมุนเขตร้อนที่ทำลายอินนิสเฟล ภูมิภาคทางตอนเหนือของรัฐควีนส์แลนด์ คอสโกรฟทำหน้าที่เป็นคณะกรรมการสายการบินควอนตัสของออสเตรเลียในช่วงระหว่างเดือนกรกฎาคม 2548 และมกราคม 2557 เขาทำหน้าที่เป็นอธิการบดีมหาวิทยาลัยออสเตรเลียนคาทอลิกระหว่างพฤศจิกายน 2553 และ มกราคม 2557 และเป็นผู้มีอุปการะกิตติมศักดิ์ของหัวหน้าสโมสรรักบี้ ACT และ โรเซ็นต์ ยอร์ช มิดชั่น คอสโกรฟได้รับการแต่งตั้งให้เป็นนายกสมาคมเรือชายฝั่งแห่งออสเตเลียในนปี พ.ศ. 2558
ผู้สำเร็จราชการแทนพระองค์.
เมื่อวันที่ 28 มกราคม 2557 เควนติน ไบรซ์ ผู้สำเร็จราชการออสเตรเลียในขณะนั้นประกาศว่าสมเด็จพระราชินีนาถเอลิซาเบธที่ 2 แห่งสหราชอาณาจักร ทรงแต่งตั้งปีเตอร์ คอสโกรฟ ให้ดำรงตำแหน่งผู้สำเร็จราชการออสเตรเลียแทนที่เธอ ซึ่งเธอเป็นคนทูลเกล้าทูลกระหม่อมถวายเรื่องนี้ และนอกจานี้สมเด็จพระราชินีนาถยังทรงตั้งปีเตอร์ คอสโกรฟเป็นหัวหน้าอัศวินแห่งออสเตรเลีย และเมื่อเขาเข้ารีบตำแหน่ง เขาจึงมีบรรดาศักดิ์เป็น เซอร์ โดยอัตโนมัติ
เป็นที่รู้จักในประเทศไทย.
ปีเตอร์ คอสโกรฟ เป็นที่รู้จักของคนไทยในฐานะผู้สำเร็จราชการออสเตรเลียที่เดินทางมายังประเทศไทยเพื่อร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
ชีวิตส่วนตัว.
ปีเตอร์ ได้สมรสกับลีนน์ เพยน์ เมื่อปี 2519 มีบุตรชาย 3 คนคือ
นอกจากนี้เขายังอาสาเป็นประธานชมรมรับบี้แห่งซิดนีย์ อีกด้วย
เครื่องราชอิสริยาภรณ์.
ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
พัก อึน-ฮเย

พัก อึน-ฮเย (,เกิด 21 กุมภาพันธ์ 1977) เป็นนักแสดงหญิงชาวเกาหลีใต้ เธอเป็นที่รู้จักจากการแสดงในละครอิงประวัติศาสตร์เรื่องแดจังกึม จอมนางแห่งวังหลวงเมื่อปี ค.ศ. 2004 ส่งผลให้เธอได้รับความนิยมในประเทศจีน เธอยังได้แสดงนำในละครโทรทัศน์จากประเทศไต้หวันเรื่องปาฏิหาริย์รักจากดวงดาว ร่วมกับโจว อวี๋หมิน หรือ วิก โจว จากวงเอฟโฟร์ เมื่อปี ค.ศ. 2006
อาชีพ.
พัก อึน-ฮเยเข้าสู่วงการบันเทิงในปี 1998 แต่เธอมีชื่อเสียงในปี 2003 จากบทสมทบในซีรีส์ยอดฮิตของสถานีโทรทัศน์เอ็มบีซีเรื่องแดจังกึม จอมนางแห่งวังหลวง ซึ่งได้รับความนิยมอย่างล้นหลามทั่วเอเชีย
หลังจากได้รับบทนางรองใน "18 vs. 29" เธอได้พิสูจน์สถานะของตัวเองในฐานะดาราเกาหลีกระแสหลักด้วยความสำเร็จจากละครย้อนยุคอีกเรื่องหนึ่งคือ "ลีซาน จอมบัลลังก์พลิกแผ่นดิน" (2007) และซีรีส์ไต้หวันเรื่อง "ปาฏิหาริย์รักจากดวงดาว (2006)" ที่ประกบคู่กับพระเอกหนุ่มขวัญใจสาว ๆ อย่าง วิก โจว
พักตัดสินใจแสดงในภาพยนตร์ศิลปะเรื่อง "Night and Day" เมื่อปี 2008 ของ ฮง ซัง-ซู แม้ว่าจะไม่ทำเงินก็ตามก็ตาม แต่การแสดงของเธอทำให้เธอได้รับรางวัลนักแสดงหน้าใหม่ยอดเยี่ยมจากงาน Busan Film Critics Awards ซึ่งถือเป็นรางวัลแรกของเธอหลังจาก 10 ปีในวงการบันเทิง ปีถัดมาเธอได้กลับมาแสดงละครโทรทัศน์อีกครั้งโดยรับบทเป็นผู้หญิงเจ้าเสน่ห์ในละครซีรีส์เรื่อง "แค้นรัก แค้นเสน่หา"
ในปี 2012 เธอเริ่มเป็นพิธีกรร่วมในรายการวาไรตี้ "Queen of Beauty" ทางช่อง KBS Drama และ "Sold Out" ทางช่องทีวีเอ็น
พักได้รับความนิยมในจีนมากกว่าในเกาหลีใต้บ้านเกิดของเธอ เนื่องจากยอดขายของแบรนด์สินค้าจีนที่เธอเป็นพรีเซ็นเตอร์ ได้แก่ ฮานา คอสเมติกส์ และ Yonseng Tangerine Chocolates (ซึ่งตั้งชื่อตามตัวละครของเธอใน "แดจังกึม") พุ่งสูงเกิน 25 ล้านเหรียญสหรัฐในปี 2009
ชีวิตส่วนตัว.
พัก อึน-ฮเยแต่งงานกับนักธุรกิจคิม ฮัน-ซุปเมื่อวันที่ 27 เมษายน 2008 ที่โรงแรมชิลลา ในกรุงโซล เธอให้กำเนิดลูกชายฝาแฝดคือ คิม แจ-วัน และ คิม แจ-โฮ ในปี 2011 เมื่อวันที่ 14 กันยายน 2018 มีรายงานว่าเธอได้ทำการหย่าร้างกับอดีตสามีเสร็จสิ้นในช่วงต้นเดือนเดียวกัน โดยสาเหตุของการหย่าร้างคือ ความขัดแย้งที่ไม่อาจประนีประนอมได้ ต่อมาตัวแทนของเธอได้ออกแถลงการณ์ยืนยันว่าเธอได้แยกทางกับสามีแล้ว และเธอจะเป็นคนเลี้ยงดูลูกของพวกเขา
ฮอลลาแบกเกิร์ล

"ฮอลลาแบกเกิร์ล"  เป็นเพลงของนักร้องอเมริกัน เกว็น สเตฟานี จากอัลบัมเดี่ยวชุดเปิดตัวที่ชื่อ "Love. Angel. Music. Baby." (2004) เป็นส่วนหนึ่งของแนวคิดสเตฟานีที่ว่า จะสร้างสรรค์ "เพลงเต้นรำโง่ ๆ" "ฮอลลาแบกเกิร์ล" เป็นเพลงฮิปฮอปที่รับอิทธิเพลงฮิปฮอปคริสต์ทศวรรษ 1980 และเพลงแดนซ์ เพลงแต่งโดยสเตฟานี, ฟาร์เรลล์ วิลเลียมส์ และแชด ฮูโก เป็นการตอบรับที่คอร์ตนีย์ เลิฟเคยพูดเอาไว้เกี่ยวกับ "เชียร์ลีดเดอร์" ที่เลิฟเคยสัมภาษณ์ไว้ในนิตยสาร "เซเวนทีน" เพลงตัดเป็นซิงเกิลที่ 3 ของอัลบัมเมื่อ 15 มีนาคม ค.ศ. 2005 ถือเป็นหนึ่งในเพลงประสบความสำเร็จที่สุดแห่งปี ขึ้นสูงสุดใน 10 อันดับแรกในหลายชาร์ตหลัก ขึ้นอันดับ 1 ในออสเตรเลียและสหรัฐ และถือเป็นซิงเกิลดิจิทัลเพลงแรกที่ขายได้เกินล้าน
"ฮอลลาแบกเกิร์ล" ยังได้รับการเสนอชื่อเข้าชิงรางวัลต่าง ๆ หลายสาขา ทั้งสาขาศิลปินเพลงป็อปยอดเยี่ยมและบันทึกเสียงแห่งปี จากรางวัลแกรมมี่ครั้งที่ 48 แต่ไม่ได้รางวัลทั้ง 2 สาขา "ฮอลลาแบกเกิร์ล" ยังได้รับเสียงวิจารณ์ผสมกันไป บ้างก็ชมเชยในงานสร้างที่น้อย บ้างก็ว่าน่าอาย นิตยสารสำหรับบุรุษ "แม็กซิม" เรียกเพลงนี้ว่า "เพลงที่น่ารำคาญที่สุด" ในสหรัฐเพลงขึ้นอันดับ 1 บนชาร์ตบิลบอร์ดฮอต 100 นาน 4 อาทิตย์ และติดอันดับ 2 ในชาร์ตปลายปีของปีนั้น ซิงเกิลติดอันดับ 1 ในออสเตรเลียและติดท็อป 10 ในหลายประเทศ อาทิ ไอร์แลนด์, อิตาลี, นิวซีแลนด์ และสหราชอาณาจักร ได้รับการยืนยันแผ่นเสียงทองคำขาวในสหรัฐโดย RIAA และในออสเตรเลียโดย ARIA
ไวนด์อิตอัป

"ไวนด์อิตอัป" (Wind It Up) เป็นเพลงของนักร้อง นักแต่งเพลงชาวอเมริกัน เกว็น สเตฟานี เดิมทีแต่งขึ้นเพื่อรวมไว้กับฮาราจูกุเลิฟเวอส์ทัวร์ของสเตฟานี ต่อมาเพลงได้บันทึกภายหลังสำหรับอัลบัมเดี่ยวชุด 2 "The Sweet Escape" (2006) เพลงนี้มีการใช้เพลง "The Lonely Goatherd" จากหนังเรื่อง "The Sound of Music"
"ไวนด์อิตอัป" ได้รับเสียงวิจารณ์ด้านลบจากนักวิจารณ์เพลงโดยมาก โดยวิจารณ์เรื่องการใช้เพลงโยเดลิงและดูจะใช้มากเกินไป เพลงยังปล่อยเป็นซิงเกิลนำของอัลบัมเมื่อ 31 ตุลาคม 2006 และติดในท็อป 20 ในหลายประเทศ มิวสิกวิดีโอยังได้รับความนิยมในสถานีอย่าง "โททอลรีเควสต์ไลฟ์" มิวสิกวิดีโอกำกับโดยโซฟี มุลเลอร์ และยังได้รับอิทธิพลจากหนังเรื่อง "The Sound of Music" ด้วย
A1. "Wind It Up" (Main Mix) – 3:11
A2. "Wind It Up" (Original Neptunes Mix) – 3:08
B1. "Wind It Up" (Instrumental Main Mix) – 3:11
B2. "Wind It Up" (Instrumental Neptunes Mix) – 3:10
ชาร์ต.
<templatestyles src="Col-begin/styles.css"/>
ภูมิ รังษีธนานนท์

ภูมิ รังษีธนานนท์ (เกิด 26 พฤษภาคม พ.ศ. 2537) ชื่อเล่นว่า ภูมิ เป็นนักแสดงและนายแบบชายชาวไทย เป็นที่รู้จักจากภาพยนตร์เรื่อง "สูบคู่กู้โลก" ในบทบาท มนุษย์ต่างดาว มีชื่อว่า “ป๋อง” และภาพยนตร์เรื่อง "4 KINGS อาชีวะ ยุค 90" รับบทเป็น “รูแปง อินทร”
ประวัติ.
ภูมิ รังษีธนานนท์ เกิดที่จังหวัดกรุงเทพมหานคร ประเทศไทย จบการศึกษาระดับมัธยมจากโรงเรียนนานาชาติฮาร์โรว์ จบระดับปริญญาตรีจากมหาวิทยาลัยอัสสัมชัญ คณะบริหารธุรกิจ
ภูมิเริ่มเข้าวงการจากการเดินแบบและถ่ายแบบ ก่อนจะมีผลงานภาพยนตร์ให้ได้ติดตามกันอย่างเรื่อง "เพื่อนกันจนวันตาย" และภาพยนตร์เรื่อง "สูบคู่กู้โลก" นอกจากนั้นภูมิยังเป็นพิธีกรรายการ "เป้งไปป่ะ" อีกด้วย
เดอะสวีตเอสเคป (เพลง)

"เดอะสวีตเอสเคป"  เป็นเพลงของนักร้อง นักแต่งเพลงชาวอเมริกัน เกว็น สเตฟานี จากสตูดิโออัลบัมชุด 2 ในชื่อเดียวกัน (2006) เพลงเขียนโดยสเตฟานี, เอค่อน และจอร์จิโอ ทุยน์ฟอร์ต เอค่อนที่เป็นนักร้องเช่นกัน ได้พัฒนาบีตของเพลงก่อนที่จะร่วมงานกับสเตฟานี เขาออกแบบเพลงโดยยึดจากผลงานเก่าของวงโนเดาต์ เพลง"เดอะสวีตเอสเคป" มีเนื้อหาขอโทษในการทะเลาะของคนรักสองคน และอธิบายถึงความฝันกับชีวิตที่น่าพอใจของพวกเขา ยังเป็นเพลงไตเติลแทร็ก ชื่อเพลงยังช่วยด้านการตลาดทั้งเพลงและสินค้าแฟชั่นของสเตฟานีอีกด้วย
เพลงได้รับเสียงวิจารณ์ด้านบวกเป็นส่วนใหญ่จากนักวิจารณ์เพลงร่วมสมัย ถึงแม้ว่าจะมีด้านลบบ้าง ในการเลือกเอค่อนมาร่วมร้องเพลง "เดอะสวีตเอสเคป" เป็นซิงเกิลที่ 2 ของอัลบัม ออกจำหน่ายเมื่อ 19 ธันวาคม ค.ศ. 2006 ประสบความสำเร็จด้านยอดขายทั้งในกระแสหลักและตลาดผู้ฟังผู้ใหญ่ เพลงติดท็อป 10 ในแทบทุกชาร์ต และติดอันดับ 1 ในนิวซีแลนด์ เพลงได้รับการเสนอชื่อเข้าชิงรางวัลแกรมมี่ครั้งที่ 50 สาขาการร่วมงานเพลงป็อปยอดเยี่ยม มิวสิกวิดีโอเล่าเรื่องราวที่สเตฟานีพยายามจะออกจากคุกทองคำ
มัน

มัน  ภาพยนตร์ไทยแนวบู๊ผลงานเรื่องแรกจากค่ายเดชากรณ์ภาพยนตร์โดย บัญญัติ เดชากรณ์ ออกฉายครั้งแรกเมื่อ พ.ศ. 2518 กำกับการแสดงโดย เปี๊ยก มีคุณสุต นำแสดงโดย สมบัติ เมทะนี ในบท จ่าเยี่ยม ยอดยิ่ง และ นาท ภูวนัย ในบท โจม ร่วมด้วย อรัญญา นามวงศ์ อีกทั้งยังเป็นการพลิกบทบาทครั้งสำคัญของ ดามพ์ ดัสกร ในการมารับบทเป็นคนดีในบท ไพร ศัตรูของโจมหรือนาทก่อนที่จะกลายมาเป็นเพื่อนและผู้ช่วยของโจมในภายหลัง
ภาพยนตร์เรื่องนี้ประสบความสำเร็จอย่างมากทำให้ เปี๊ยก มีคุณสุต ผู้กำกับภาพยนตร์เรื่องนี้ได้สร้างภาคต่อของภาพยนตร์เรื่องนี้ในชื่อ กำนันเหี้ยม ใน พ.ศ. 2520
เนื้อเรื่อง.
เรื่องราวของ โจม (นาท) ที่ต้องร่วมมือกับ จ่าเยี่ยม ยอดยิ่ง (สมบัติ) หัวหน้าสถานีตำรวจไศลดงคนใหม่ในการทำลายอิทธิพลของ โรม อินทนนท์ (ทักษิณ) ที่มี ทศ (กฤษณะ) เป็นมือขวาซึ่งมีส่วนในการตายของครอบครัวของโจม
จักรพรรดินีถ่วน เทียน

จักรพรรดินีถ่วน เทียน (4 มกราคม 1769 – 6 พฤศจิกายน 1846) จักรพรรดินีองค์ที่ 2 ของ จักรพรรดิซา ล็อง แห่ง เวียดนาม และพระราชมารดาของ จักรพรรดิมิญ หมั่ง
จักรพรรดินีถ่วน เทียนทรงมีบทบาทสำคัญในการสนับสนุนและส่งเสริมอำนาจของราชวงศ์เหงียนในช่วงเวลาที่มีความเปลี่ยนแปลงทางการเมืองและสังคมในเวียดนาม พระองค์ยังได้รับการยกย่องในฐานะสัญลักษณ์แห่งความมั่นคงและความสง่างามของราชสำนักเวียดนามในยุคนั้น
นันท์นภัส เลิศนามเชิดสกุล

นันท์นภัส เลิศนามเชิดสกุล (เกิด 11 มีนาคม พ.ศ. 2545) ชื่อเล่น มิวนิค เป็นนักแสดงชาวไทย สังกัดจีเอ็มเอ็มทีวี และเป็นอดีตสมาชิกวงบีเอ็นเคโฟร์ตีเอต
ประวัติ.
นันท์นภัสเกิดเมื่อวันที่ 11 มีนาคม พ.ศ. 2545 ที่จังหวัดสมุทรปราการ มีชื่อเล่นว่ามิวนิค เนื่องจากมารดาตั้งครรภ์ที่เมืองมิวนิก ประเทศเยอรมนี นันท์นภัสมีน้องสาวหนึ่งคนชื่อเล่นว่ามิ้ง
นันท์นภัสสำเร็จการศึกษาตอนปลายด้วยการสอบเทียบ (GED) และสำเร็จการศึกษาจากคณะวัฒนธรรมสิ่งแวดล้อมและการท่องเที่ยวเชิงนิเวศ มหาวิทยาลัยศรีนครินทรวิโรฒ
การทำงาน.
นันท์นภัสเข้าสู่วงการบันเทิงเมื่อ พ.ศ. 2551 ในฐานะนักแสดงเด็ก ด้วยการแสดงละครโทรทัศน์เรื่อง "สื่อรักชักใยอลวน" รับบทเป็นน้องจีน ต่อมานันท์นภัสเป็นที่รู้จักมากขึ้นจากการเป็นพิธีกรรายการ "ดิสนีย์คลับ" ร่วมกับธีระธันญ์ ขจรชัยเดชาวัฒน์ และพีรพล เพิ่มเพ็ชร์ จนต้น พ.ศ. 2561 นันท์นภัสยุติบทบาทในการเป็นพิธีกรรายการดังกล่าว เพื่อเข้าเป็นสมาชิกวงบีเอ็นเคโฟร์ตีเอต รุ่นที่ 2 โดยให้เหตุผลว่า อยากพัฒนาความสามารถด้านการร้องและเต้น และมีสมาชิกรุ่นแรกของวงเป็นแรงบันดาลใจ
วันที่ 17 กรกฎาคม พ.ศ. 2561 นันท์นภัสแสดงเปิดตัวในฐานะสมาชิกวงบีเอ็นเคโฟร์ตีเอตด้วยเพลง "ฤดูใหม่" เพลงรองในซิงเกิล "เธอคือ...เมโลดี้" และนันท์นภัสได้รับหน้าที่เป็นเซ็นเตอร์ของเพลงนี้ ระหว่างอยู่ในวง นอกจากบทบาทไอดอลแล้ว นันท์นภัสยังมีบทบาททางการแสดง ได้รับบทนำในภาพยนตร์เรื่อง "กระสือสยาม" เป็นโมรา เข้าฉายในโรงภาพยนตร์เมื่อวันที่ 4 เมษายน พ.ศ. 2562 และยังได้รับบทเป็นแพรวพราวในซีรีส์เรื่อง "365 วัน บ้านฉัน บ้านเธอ" ร่วมกับสมาชิกวงบีเอ็นเคโฟร์ตีเอตคนอื่น ๆ เริ่มออกอากาศผ่านไลน์ทีวีเมื่อวันที่ 28 พฤศจิกายน พ.ศ. 2562
วันที่ 30 กันยายน พ.ศ. 2564 นันท์นภัสได้ประกาศจบการศึกษาจากการเป็นสมาชิกวงบีเอ็นเคโฟร์ตีเอต วันที่ 1 พฤษภาคม พ.ศ. 2567 นันท์นภัสเข้าเป็นนักแสดงสังกัดจีเอ็มเอ็มทีวี
หัวหน้าห้าขวบ

หัวหน้าห้าขวบ เป็นรายการโทรทัศน์ประเภทเกมโชว์ที่ให้เด็กหรือเยาวชน รับบทบาทในฐานะ "หัวหน้า" ที่จะต้องปฏิบัติภารกิจออกคำสั่งหรือแสดงความสามารถทางด้านต่าง ๆ เพื่อให้ฝ่ายผู้ใหญ่หรือ "ลูกน้อง" ที่ตนได้เลือกไว้ต้องร่วมปฏิบัติภารกิจให้สำเร็จ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกเมื่อวันที่ 15 พฤษภาคม – 7 ตุลาคม พ.ศ. 2561 ทางสถานีโทรทัศน์ช่องเวิร์คพอยท์ (ช่องโทรทัศน์ระบบดิจิทัลหมายเลข 23) ดำเนินรายการโดย ศิวัฒน์ โชติชัยชรินทร์ ปัจจุบันยุติการออกอากาศแล้ว
ผู้ดำเนินรายการ.
ผู้ช่วยพิธีกร.
ในที่นี้คือผู้ที่ทำหน้าเป็นผู้ดูแลเด็กหรือเยาวชนรวมทั้งผู้ใหญ่ทั้ง 3 คน โดยจะผลัดเปลี่ยนบุคคลที่ทำหน้าที่นี้ตอนละ 1 คน
รูปแบบและกติกาของรายการ.
ในแต่ละตอนที่ออกอากาศ เด็กหรือเยาวชนที่ได้เข้ามาร่วมรายการ 1 คนจะได้รับบทบาทเป็น "หัวหน้า" แล้วทำหน้าที่คัดเลือกผู้ใหญ่เพียงจำนวน 3 คน จากใน 5 คน โดยจะปรากฏตัวบนสายพานที่เลื่อนผ่านและใช้เวลาคนละ 30 วินาที หากหัวหน้าสับคันโยกเพื่อหยุดสายพาน ผู้ใหญ่คนนั้นจะได้มาเป็น "ลูกน้อง" ในการปฏิบัติภารกิจที่เกี่ยวข้องกับความรู้และความสามารถของหัวหน้า จำนวน 4 ภารกิจ โดยลูกน้องที่ได้รับเลือกจากหัวหน้าในแต่ละภารกิจต้องมาปฏิบัติภารกิจบนเวทีด้านหน้า ส่วนหัวหน้าจะทำหน้าที่ให้ข้อมูลและสังเกตการณ์อยู่ใน "ห้องบัญชาการ" ด้านหลังเวที พร้อมกับผู้ช่วยพิธีกรและลูกน้องที่ไม่ได้ปฏิบัติภารกิจนั้น ๆ
โดยในแต่ละภารกิจมีทั้งภารกิจที่ให้ลูกน้องเล่นจำนวน 1 คน, ให้ลูกน้องเล่นจำนวน 2 คน, ให้ลูกน้องเล่นทั้ง 3 คน และภารกิจที่หัวหน้าต้องร่วมเล่นกับลูกน้องด้วย ทั้งนี้ ขึ้นอยู่กับรายละเอียดของภารกิจนั้น ๆ ในแต่ละตอนที่ออกอากาศ
ถ้าลูกน้อง (บางภารกิจหัวหน้าต้องมาเล่นด้วย) สามารถปฏิบัติภารกิจได้สำเร็จ ทั้งหัวหน้าและลูกน้องจะได้รับเหรียญรางวัล โดยจะแยกเป็น 3 แบบ เพื่อเป็นเกณฑ์ในการตัดสินผลของการปฏิบัติภารกิจ ได้แก่
อนึ่ง ในกรณีที่ลูกน้อง (หรือหัวหน้า) ปฏิบัติภารกิจสำเร็จเพียง 1 ภารกิจ หรือไม่สามารถปฏิบัติภารกิจสำเร็จแม้แต่ภารกิจเดียว จะไม่ได้รับเหรียญรางวัลใด ๆ
เหลียงนฺหวี่อิง

เหลียงนฺหวี่อิง (สิ้นพระชนม์ 9 สิงหาคม 159) ฐานันดรศักดิ์ จักรพรรดินีอี้เซียน  เป็นจักรพรรดินีแห่ง ราชวงศ์ฮั่น พระนางเป็นจักรพรรดินีองค์แรกของ จักรพรรดิฮั่นฮวน
ปูมหลัง.
ไม่มีใครทราบว่าพระนางประสูติเมื่อใดแต่เป็นทราบกันดีว่าพระนางเมื่อยังเยาว์ได้เป็นตำแหน่งอันทรงเกียรติในฐานะธิดาของจอมพล เหลียงชาง  และพระขนิษฐาของ เหลียงนา จักรพรรดินีใน จักรพรรดิฮั่นชุน และภายหลังผู้สำเร็จราชการพระโอรสของพระองค์ จักรพรรดิฮั่นชง และผู้สืบทอด 2 พระองค์จากราชสกุลที่แตกต่าง จักรพรรดิฮั่นจื้อ และ จักรพรรดิฮั่นฮวน
เพราะรักมันซับซ้อน

เพราะรักมันซับซ้อน It's Complicated  เป็นละครโทรทัศน์แนวดราม่า ผลิตโดย บริษัท Bearcave Studio จำกัด โดยผู้จัด เปรมวิชช์ สีห์ชาติวงษ์ บทภาพยนตร์ซีรีส์โดย มนิตย์ สนับแน่น, ณัฐชัย จิระอานนท์, เพียงไพฑูรย์ สาตราวาหะ กำกับภาพยนตร์ซีรีส์โดย มนิตย์ สนับแน่น ออกอากาศทุกวันพฤหัสบดี เวลา 20.00 - 21.00 น. ทาง LINE TV นำแสดงโดย สราวุธ มาตรทอง, นิดา พัชรวีระพงษ์, รักษ์ณภัค วงศ์ธนทัศน์ และนักแสดงชั้นนำอีกมากมาย เริ่มตอนแรกวันที่ 2 สิงหาคม พ.ศ. 2561 – พ.ศ. 2561
แหล่งข้อมูลอื่น.
<templatestyles src="Reflist/styles.css" />
ปรเมศย์ อาจวิไล

ปรเมศย์ อาจวิไล (ชื่อเล่น: ฟรองซ์, เกิด 20 กรกฎาคม 2541) เป็นนักฟุตบอลอาชีพชาวไทยที่เล่นในตำแหน่งกองหน้าให้กับสโมสรจูบิโล อิวาตะใน เจลีก 2 โดยยืมตัวมาจากเมืองทองยูไนเต็ดและทีมชาติไทย
ระดับสโมสร.
เขาเล่นให้กับ เอสซีจี เมืองทอง ยูไนเต็ด ใน พ.ศ. 2560เขาถูกยืมตัวไป อุดรธานี และ บางกอกเขากลับคืนสู่ เอสซีจี เมืองทอง ยูไนเต็ด ในเดือนมิถุนายน พ.ศ. 2561
ซึ่งปรเมศย์สามารถทำประตูแรกในสีเสื้อของกิเลนผยองได้สำเร็จในนัดที่ทีมกิเลนผยองออกไปเยือน โปลิศ เทโร และเอาชนะไปได้ 4–2 เมื่อวันเสาร์ที่ 8 กันยายน พ.ศ. 2561
การทำประตูในนามทีมชาติ.
เจมส์ คาริว

เจมส์ อัสเซลแมน (ค.ศ. 1876 ที่เมืองโกเซน – ค.ศ. 1938), รู้จักกันในชื่อ เจมส์ คาริว เป็นนักแสดงชายชาวอเมริกัน แสดงภาพยนตร์มากมายหลายเรื่อง ตั้งแต่ปี ค.ศ. 1897 ที่เมืองชิคาโก จนถึงปี ค.ศ. 1938 ซึ่งก่อนหน้านี้ทำงานเป็นเสมียน
ผลงาน.
<templatestyles src="Div col/styles.css"/>
มิลลา ดาเวนพอร์ต

มิลลา ดาเวนพอร์ต
มิลลา ดาเวนพอร์ต (4 กุมภาพันธ์ ค.ศ. 1871 – 17 พฤษภาคม ค.ศ. 1936) เป็นนักแสดงภาพยนตร์และละครเวที เกิดที่เมืองซือริช ประเทศสวิตเซอร์แลนด์ มิลลา ดาเวนพอร์ต เสียชีวิตที่เมืองลอสแอนเจลิส รัฐแคลิฟอร์เนีย ในปี ค.ศ. 1936 ด้วยวัย 65 ปี
ผลงาน.
<templatestyles src="Div col/styles.css"/>
เวติงฟอร์เลิฟ (เพลงอะวีชี)

"Waiting for Love" เป็นเพลงโดยดีเจชาวสวีเดน อะวีชี และสร้างโดยอะวีชีและดีเจชาวดัตช์ มาร์ติน แกร์ริกซ์ รวมถึงมีเสียงร้องของ Simon Aldred อดีตนักรองนำของวงดนตรีอังกฤษ Cherry Ghost. เพลงนี้ถูกปล่อยมาใน 22 พฤษภาคม 2015 โดยเป็นซิงเกิลหลักของอัลบั้มที่สองของอาวีชี "สตอรีส" (2015) รวมถึงเนื้อเพลงก็ได้เขียนโดย Aldred
ชาร์ต.
<templatestyles src="Col-begin/styles.css"/>
คำป่า

Reinwardtia indica หรือ คำป่า เป็นสปีชีส์ใน Linaceae สามารถพบได้ในเทือกเขาหิมาลัย รวมถึงเป็นสปีชีส์เดียวในสกุล Reinwardtia และนำมาใส่ในอนุกรมวิธานโดย Barthélemy Charles Joseph Dumortier
การแพร่พันธุ์.
ตามเทือกเขาหิมาลัยทั้งในจีนและอินเดียตอนเหนือ
การใช้.
ใช้ทำเป็นสีเหลืองสำหรับย้อมสีผ้าหรือทำภาพวาด
อนุกรมวิธาน.
มีชื้อพ้องทั้งหมดดังนี้
"R. tetragyna", "R. trigyna", "Linum trigynum", "Linum cicanobum", "Linum repens", "Kittelocharis trigyna", "Macrolium trigynum"
อัลโยชา อับราฮัมยาน

อัลโยชา อับราฮัมยาน (29 สิงหาคม ค.ศ. 1945 – 26 สิงหาคม ค.ศ. 2018) เป็นนักฟุตบอลชาวอาร์เมเนีย ตำแหน่งประตูหลัง ซึ่งอัลโยชา อับราฮัมยาน เล่นให้กับสโมสรอารารัต เยเรวาน
เดนนิส อากิยามะ

เดนนิส อากิยามะ (28 พฤษภาคม ค.ศ. 1952 – 28 มิถุนายน ค.ศ. 2018) เป็นนักแสดงลูกครึ่งญี่ปุ่น-แคนาดา เกิดที่เมืองโทรอนโต,รัฐออนแทรีโอ,ประเทศแคนาดา เริ่มแสดงภาพยนตร์ตั้งแต่ปี ค.ศ. 1987
ผลงาน.
<templatestyles src="Div col/styles.css"/>
แม็กซ์ ริตชี

แม็กซ์ ริตชี
แม็กซ์ ริตชี (4 พฤศจิกายน ค.ศ. 1934 – 28 กรกฎาคม ค.ศ. 2018) เป็นนักฟุตบอลชาวออสเตรเลียเล่นให้กับสโมสรนอร์ท เมลเบิร์น ในปี ค.ศ. 1955 จนถึงปี ค.ศ. 1960 ในตำแหน่งผุ้ติดตาม
หมายเหตุ.
<templatestyles src="Reflist/styles.css" />
แซมสัน อบิออย

แซมสัน อบิออย
แซมสัน อบิออย (25 มีนาคม ค.ศ. 1991 – 28 กรกฎาคม ค.ศ. 2017) เคยเป็นโปรแกรมเมอร์ คอมพิวเตอร์ และผู้ประกอบการอินเตอร์เน็ต. ในปี ค.ศ. 2013 แซมสัน อบิออยได้ก่อตั้ง pass.ng เพื่อช่วยนักเรียน และฝึกฝนการสอบระดับชาติ
เฮิร์ฟ แอล. เลอโรซ์

เฮิร์ฟ แอล. เลอโรซ์ (ค.ศ. 1958 – 26 กรกฎาคม ค.ศ. 2017) เป็นผู้กำกับภาพยนตร์และนักวิจารณ์ภาพยนตร์ชาวฝรั่งเศส เฮิร์ฟ แอล. เลอโรซ์ เริ่มเป็นผู้วิจารณ์ภาพยนตร์ เรื่อง "Cahiers du Cinéma". ในปี ค.ศ. 1989 เริ่มกำกับภาพยนตร์กับ Alain Bergala's "Icognito" 
เฮิร์ฟ แอล. เลอโรซ์ เสียชีวิต เมื่อวันที่ 26 กรกฎาคม ค.ศ. 2017 ที่ปัวตีเย  ด้วยวัย 59 ปี
ไกร

ไกร เป็นไม้ยืนต้นสกุลโพ อาจหมายถึง 
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โอ!จีจี

เกิลส์เจเนอเรชัน-โอ!จีจี  คือSub Unitลำดับที่สองของเกิลส์เจเนอเรชัน ซึ่งเป็นกลุ่มนักร้องหญิงของประเทศเกาหลีใต้ ภายใต้สังกัดเอสเอ็มเอนเตอร์เทนเมนต์ ในปี พ.ศ. 2561 ประกอบไปด้วยสมาชิกที่ต่อสัญญากับต้นสังกัดห้าคน คือ แทย็อน ซันนี ฮโยย็อน ยูรี และยุนอา วงเปิดตัวอย่างเป็นทางการด้วยเพลง "Lil' Touch" เมื่อวันที่ 5 กันยายน พ.ศ. 2561
ประวัติ.
เมื่อวันที่ 9 ตุลาคม พ.ศ. 2560 สมาชิกประกอบไปด้วย ซอฮย็อน ทิฟฟานี และซูย็อง ตัดสินใจไม่ต่อสัญญากับต้นสังกัดเอสเอ็มเอ็นเตอร์เทนเมนต์ ซึ่งทางต้นสังกัดได้ออกมาประกาศว่าเกิลส์เจเนอเรชันจะยังคงทำกิจกรรมต่อไป
วันที่ 2 สิงหาคม พ.ศ. 2561 เอสเอ็มเอ็นเตอร์เทนเมนต์ได้เผยว่าเกิลส์เจเนอเรชันจะตั้งกลุ่มย่อยใหม่ออกมา ซึ่งจะประกาศรายละเอียดเพิ่มเติมในเร็ว ๆ นี้ และเมื่อวันที่ 27 สิงหาคม พ.ศ. 2561 ต้นสังกัดได้เปิดเผยชื่อกลุ่มย่อยลำดับที่สอง ใช้ชื่อว่า เกิลส์เจเนอเรชัน-Oh!GG ซึ่งประกอบไปด้วยสมาชิกที่ยังคงต่อสัญญากับทางต้นสังกัด โดยเปิดตัวอย่างเป็นทางการเมื่อวันที่ 5 กันยายน พ.ศ. 2561 ด้วยซิงเกิล "Lil' Touch" ที่ประกอบไปด้วยเพลง "Lil' Touch" และ เพลง "Fermata"
สัญชัย นามเขต

สัญชัย นามเขต เกิดเมื่อวันที่ เป็นนักวิ่งประเภทกรีฑาระยะไกล ซึ่งเข้าร่วมการแข่งขันและได้รับรางวัลดังนี้ คือ ซีเกมส์ 2015 ที่ประเทศสิงคโปร์ และซีเกมส์ 2017 ที่ประเทศมาเลเซีย ได้เหรียญทองแดง และซีเกมส์ 2019 ที่ประเทศฟิลิปปินส์ ได้เหรียญเงิน
สถิติ.
นอกสนาม
ในสนาม
ไตรรัตน์ บุญสุข

ไตรรัตน์ บุญสุข
ไตรรัตน์ บุญสุข (เกิด 11 มกราคม ค.ศ. 1993) เป็นนักยกน้ำหนักชาวไทย โดยเป็นผู้แทนประเทศในการแข่งขันยกน้ำหนัก ในการแข่งขันเวิลด์แชมเปี้ยนชิพส์ ในปี ค.ศ. 2014 ค.ศ. 2015 และในปี ค.ศ. 2017 ได้รับรางวัลเหรียญเงินและการแข่งขันโอลิมปิกฤดูร้อน 2016
References.
<templatestyles src="Reflist/styles.css" />
โดโรธี อลิสัน

โดโรธี อลิสัน
โดโรธี อลิสัน (4 เมษายน ค.ศ. 1925 – 17 มกราคม ค.ศ. 1992) เป็นนักแสดงละครเวที ภาพยนตร์และละครโทรทัศน์ในประเทศออสเตรเลีย โดโรธี อลิสัน เกิดที่รัฐนิวเซาท์เวลส์ จบการศึกษาที่โรงเรียนซิดนีย์เกิร์ดไฮด์สคูล 
ผลงาน.
<templatestyles src="Div col/styles.css"/>
บ็อบ เบนส์

บ็อบ เบนส์
บ็อบ เบนส์ (เกิด ค.ศ. 1952) เป็นนักแสดงประเทศออสเตรเลีย โดยบ็อบ เบนส์ ได้รับการชื่อเข้าชิงออสเตรเลียน อคาเดมี อวอร์ด สาขานักแสดงนำชายยอดเยี่ยม ในภาพยนตร์โทรทัศน์
ปีเตอร์ กวินน์

ปีเตอร์ กวินน์ (ค.ศ. 1929 – 17 พฤศจิกายน ค.ศ. 2011) เป็นนักแสดงละครโทรทัศน์ในประเทศออสเตรเลีย รู้จักกันในผลงานละครโทรทัศน์เรื่อง Return to Eden หรือเรื่อง ออสเตรเลีย เล่นคู่กับ นิโคล คิดแมน และ ฮิว แจ็กแมน
เดวิด แกสคอยน์

เดวิด แกสคอยน์ หรือ เซอร์เดวิด แกสคอยน์  เกิดเมื่อวันที่ 15 มกราคม 2483 เป็นบุตรชายของ เคน แกสคอยน์ และ โดโรเธีย แกสคอยน์ เมื่อเติบโตขึ้น เขาและครอบครัวได้ย้ายไปที่เบลเนม ทำให้เชาได้ศึกษา ณ วิทยาลัยมาร์ลบะระ ซึ่งเป็นโรงเรียนชายล้วน และจบการศึกษาระดับปริญญาที่ มหาวิทยาลัยวิกตอเรียแห่งวิลลิงตัน ในปี 2507 เขา เริ่มต้นอาชีพนักกฎหมายกับ เวนแตน และ เพสเซิน(ปัจจุบันคือ มินเตอร์ อิลซัน รูดด์ เวนเตส) ซึ่งเขาได้กลายเป็นประธานของหุ้นส่วนที่เชี่ยวชาญด้านกฎหมายของบริษัท
ต่อมาเขาทำหน้าที่เป็นประธานของมิตซูบิชินิวซีแลนด์ จำกัด นิวซีแลนด์ผลิตภาพยนตร์กองทุนและนิวซีแลนด์ Opera จำกัด นอกจากนี้เขายังทำหน้าที่เป็นประธานของทรานซ์พาวเวอร์ นิวซีแลนด์จำกัด จนถึงเดือนพฤศจิกายนปี 2550 และประธานสหกรณ์แบงค์ ลิมิเตด จนถึงวันที่ 1 เดือนเมษายน 2555 เขาทำหน้าที่เป็นคณะกรรมการของพิพิธภัณฑ์แห่งนิวซีแลนด์ Te Papa Tongarewa Gascoigne ดำรงตำแหน่งผู้อำนวยการ บริษัททรานซ์ พาวเวอร์ นิวซีแลนด์ ลิมิเตด ตั้งแต่วันที่ 27 ธันวาคม พ.ศ. 2543 ถึงวันที่ 31 ตุลาคม พ.ศ. 2550 โดยดำรงตำแหน่งกรรมการในSkycity Leisure Limited และ Mitsubishi Motors New Zealand Limited เขาเป็นทหนายความจนถึงปี 2552 
สมรส.
เขาได้สมรสครั้งแรกกับ มาร์การ็ต ลูอีส คัมเบล แต่ไม่มีบุตร ต่อมาได้หย่ากัน และแต่งงานใหม่กับ แพตซี เรดดี เมื่อปี 2559 ก่อนที่ภรรยาของเขาจะดำรงตำแหน่งผู้สำเร็จราชการแทนพระองค์นิวซีแลนด์ ไม่มีบุตร
ไท่ซื่อ

ไท่ซื่อ (ป. ศตวรรษที่ 12 – ศตวรรษที่ 11 ก่อน ค.ศ.) เป็นพระมเหสีในพระเจ้าโจวเหวิน และสตรีที่ได้รับความเคารพนับถือและให้เกียรติอย่างสูงในจีนโบราณ พระนางสืบเชื้อสายจากพระเจ้าอวี่ – ปฐมกษัตริย์แห่งราชวงศ์เซี่ย และพระมารดาของโอรส 10 พระองค์ เช่น พระเจ้าโจวอู่ – ปฐมกษัตริย์แห่งราชวงศ์โจว และโจวกงหวัง พระอนุชาของพระองค์
ไท่ซื่อและพระเจ้าเหวิน ได้รับการถวายนามอารามย้อนหลังคือ "ซื่อจู่" ใน ค.ศ. 690 โดยเฉพาะการให้เกียรติโดยบูเช็กเทียน จักรพรรดินีองค์เดียวเท่านั้นที่ปกครองจีน 
ชีวิต.
กล่าวกันว่าพระนางไท่ซื่อเสด็จพระราชสมภพในตระกูลโหย่วซิน  ของพระนามบรรพบุรุษ ซื่อ จากบริเวณที่ปัจจุบันคือเทศมณฑลเหอหยาง มณฑลส่านซี ซือหม่า เชียน นักประวัติศาสตร์สมัยราชวงศ์ฮั่น เขียนว่า เดิมพระนางมาจากรัฐฉี่หรือรัฐ Zeng ซึ่งอยู่ในและรอบบริเวณมณฑลเหอหนานในปัจจุบัน
น้ำตกทรึมเมิลบัค

น้ำตกทรึมเมิลบัค  เป็นน้ำตกอยู่ในหุบเขาเลาเทอร์บรุนเนินในประเทศสวิตเซอร์แลนด์ ถือเป็น 1 ใน 10 น้ำตกธารน้ำแข็งที่ตั้งอยู่ในภูเขาที่สามารถเดินเท้าเข้าชมได้ ทางเดินเท้าเพื่อเข้าชมน้ำตกแห่งนี้ถูกสร้างขึ้นในปีค.ศ. 1913 น้ำตกแห่งนี้เกิดขึ้นจากการละลายของธารน้ำแข็งบนเขาสามลูก คือเขาไอเกอร์ (3,967 เมตร), เขาเมินช์ (4,099 เมตร) และเขายุงเฟรา (4,158 เมตร) น้ำตกแห่งนี้มีปริมาณน้ำไหลผ่านราว 3 ลูกบาศก์เมตรต่อต่อวินาทีในฤดูอื่นๆ และมีน้ำไหลผ่านถึง 20 ลูกบาศก์เมตรต่อวินาทีเมื่อเข้าสู่ฤดูใบไม้ผลิ มันพัดพาเอาเศษกรวดและตะกอนลงมากว่า 20,000 ตันต่อปี
วงศ์โพกริ่ง

วงศ์โพกริ่ง ชื่ออื่น โพกระดิ่ง หรือ วงศ์ ในประเทศไทย มี 3 สกุล เช่น สกุล ไม้ต้นขึ้นอยู่ในป่าดิบ เนื้อของวงกลีบเป็นอาหารของค้างคาว ลักษณะของพืชในวงศ์ เป็นไม้ต้น ใบเดี่ยว ไม่มีหูใบ กลีบรวมแยกเป็นพู โคนก้านเกสรตัวผู้มีต่อม ที่อับเรณูเปิดโดยมีลิ้น 2 ลิ้น รังไข่ติดใต้วงกลีบ มี 1 ช่อง แต่ละช่องประกอบด้วย ไข่อ่อน 1 หน่วย โดยห้อยลง ที่ผลล้อมรอบด้วยวงกลีบประดับ มี 1 เมล็ด 
ลักษณะทางพฤกษศาสตร์.
เป็นไม้ต้นขนาดกลาง สูงประมาณ 10 - 20 เมตร ใบเดี่ยว เรียงเวียบสลับ รูปไข่กว้างแกมสามเหลี่ยม เปลือกต้นสีเทามัน ลำต้นแตกกิ่งต่ำ ดอกออกเป็นช่อ ช่วงเดือน กันยายน - พฤศจิกายน เมล็ดกลมมีเนื้อนุ่มคล้ายฟองน้ำหุ้ม 
เขตกระจายแหล่งที่พบ.
ภาคใต้ของไทย พบตามป่าชายหาดที่เป็นหาดทรายตามเกาะและฝั่งทะเลด้านอันดามัน
สถานภาพ.
พืชหายาก (ในประเทศไทย) ปัจจุบันพบได้น้อยมากเนื่องจากถิ่นกำเนิดถูกทำลาย
ไตรกีฬาคนพิการ

ไตรกีฬาคนพิการ  เป็นรูปแบบของไตรกีฬาสำหรับนักกีฬาที่มีความพิการทางร่างกาย กีฬานี้ได้รับการดูแลโดยสหพันธ์ไตรกีฬานานาชาติ (ITU) และจัดขึ้นในฐานะอีเวนต์กีฬาพาราลิมปิกครั้งแรกในพาราลิมปิกฤดูร้อน 2016 ที่รีโอเดจาเนโร ประเทศบราซิล
ไตรกีฬาชิงแชมป์โลกประจำปีรวมถึงการวิ่งไตรกีฬาคนพิการระยะทางสั้น ๆ กับการว่ายน้ำ 750 เมตร, ขี่จักรยาน 20 กิโลเมตรโดยใช้แฮนด์ไซเคิล, จักรยานหรือจักรยานตีคู่พร้อมกับผู้นำทาง และวีลแชร์ 5 กิโลเมตรหรือวิ่งแข่ง มีนักกีฬาแข่งขันในหกประเภทตามลักษณะของความบกพร่องทางกายภาพของพวกเขา กับรูปแบบต่าง ๆ ที่เกิดขึ้นกับโครงสร้างอีเวนต์ดั้งเดิมที่ใช้ร่วมกับความพิการของพวกเขา
ไตรกีฬาคนพิการในพาราลิมปิกฤดูร้อนจะเป็นการแข่งความเร็วระยะทางสั้น ๆ ประกอบด้วยว่ายน้ำ 750 เมตร, ขี่จักรยาน 20 กิโลเมตร และวิ่งระยะ 5 กิโลเมตร
ในกีฬาเครือจักรภพ 2018 ไตรกีฬาคนพิการได้รับการจัดร่วมกับนักกีฬาในหลายประเภท กับการเริ่มต้นที่ได้รับการแนะนำเพื่อให้แน่ใจว่ามีการแข่งขันที่เป็นธรรมระหว่างประเภทต่าง ๆ
มิสออู

มิสออู (มีอีกพระนามว่า มินสออู) เป็นเจ้าหญิงพุกามผู้เป็นพระมเหสีของพระเจ้าจอซวาแห่งพุกามและพระเจ้าสีหตูแห่งปี้นยะ และพระราชมารดาของกษัตริย์ 2 พระองค์ คือ อุซะนาที่ 1 แห่งปี้นยะและพระเจ้ากะยอฉะวาที่ 1 แห่งปี้นยะ สออูเป็นพระราชธิดาของพระเจ้านรสีหบดี กษัตริย์องค์สุดท้ายของอาณาจักรพุกาม สออูตั้งพระครรภ์กับพระเจ้าจอซวา (อุซะนา) ในเดือนธันวาคม ค.ศ. 1297 เมื่อพระนางถูกจับกุมโดยพระเจ้าสีหตูผู้โค่นล้มพระเจ้าจอซวา พระเจ้าสีหตูทรงเลี้ยงดูอุซะนาดั่งพระราชโอรสตนเองและภายหลังเลือกพระองค์เป็นรัชทายาท สออูยังตั้งพระครรภ์กับพระเจ้าสีหตู ซึ่งให้กำเนิดพระราชโอรสนาม กะยอฉะวา ทั้งอุซะนาและกะยอฉะวากลายเป็นกษัตริย์แห่งปี้นยะ ส่วนนรธา พระราชโอรสองค์สุดท้อง แปรพักตร์เข้ากับอาณาจักรซะไกง์เมื่อประมาณ ค.ศ. 1349 หลังมีความขัดแย้งกับกะยอฉะวา
จอกว้าง ฟิล์ม

จอกว้าง ฟิล์ม  หรือชื่อที่จดทะเบียนบริษัทว่า บริษัท จอกว้าง ฟิล์ม จำกัด เป็นบริษัทผลิตภาพยนตร์และรายการโทรทัศน์ ปัจจุบันเป็นบริษัทในเครือของจีดีเอช ห้าห้าเก้า เปิดทำการในวันที่ 20 ตุลาคม พ.ศ. 2549 โดยผลงานแรกของบริษัทคือภาพยนตร์เรื่อง สายลับจับบ้านเล็ก และยังคงผลิตผลงานเรื่อยมาจนถึงปัจจุบัน
เล กง วิญ

เล กง วิญ (เกิด 10 ธันวาคม 1985, ใน เหงะอาน, เวียดนาม) เป็นตำนานกองหน้าชาวเวียดนาม เล่นให้กับทีมชาติเวียดนาม 83 นัด ยิง 51 ประตู ปัจจุบันเป็นกุนซือขัดตาทัพของทีมโฮจิมินห์ซิตีเอฟซี ในเวียดนาม
ประวัติการค้าแข้ง.
ซงลัมเหงะอาน.
เขาเกิดในเหงะอาน เขาเริ่มต้นชีวิตการค้าแข้งกับทีมซงลัมเหงะอาน และเล่นให้กับทีมดังกล่าวมานานจงกระทั่งเป็นตำนานและดาวซัลโวตลอดกาลของที่นี่
ฮานอย ทีแอนด์ที.
เขาได้ตอบรับข้อเสนอของ ฮานอย ทีแอนด์ที ในปี 2008 และได้ย้ายไปเล่นที่นั่นสามฤดูกาลจึงถูกยืมตัว
เลซูส์.
เล ได้ย้ายไปร่วมทีมเลซูส์ในโปรตุเกสด้วยสัญญายืมตัวจากฮานอยทีแอนด์ทีในปี 2009 ลงเล่นไป 2 นัด ยิงได้ 1 ประตู
ฮานอยเอฟซี.
เลได้ย้ายไปร่วมทีมคู่ปรับของทีแอนด์ทีอย่างฮานอยเอฟซี ในปี 2011 เซ็นสัญญา 3 ปี และยิงไปได้ 11 ประตูจาก 23 นัด
ซงลัมเหงะอาน (ครั้งที่สอง).
เขาได้กลับมาเล่นให้กับสโมสรที่ปั้นเขามาอีกครั้งที่ซงลัมเหงะอานหลังปัดข้อเสนอของทีมจากอินโดนีเซียทิ้ง เขายังไม่ได้ลงเล่นในปีแรกแต่ถูกยืมตัวเสียก่อนโดยคอนซาโดเล ซัปโปโระในญี่ปุ่น
คอนซาโดล ซัปโปโระ.
เล ได้ย้ายมาเล่นให้กับ คอนซาโดล ซัปโปโระ ในประเทศญี่ปุ่น ด้วยสัญญายืมตัว และได้ลุยศึกเจทู ในฤดูกาล 2013 แต่ได้ลงเล่นไม่มากนัก โดยยิงไป 2 ประตูจาก 9 นัด
เบกาเม็กซ์บิ่ญเซือง.
เลได้เล่นสโมสรสุดท้ายคือเบกาเม็กซ์บิ่ญเซือง เขาได้ทำประตูที่ถือได้ว่าเป็นสถิติเร็วที่สุดของลีกเวียดนามในเวลาเพียงแค่ 10 วินาทีเท่านั้น และในเกมนั้นเขาชนะไป 3-1
และหลังจากนั้นได้ประกาศแขวนสตั๊ดในวัย 30 ปีในปี 2016
ในนามทีมชาติ.
เลกงวิญติดทีมชาติครั้งแรกในศึกไทเกอร์คัพ 2004 ในนัดที่ชนะกัมพูชาไป 9-1 และได้เป็นตัวหลักมาตลอด แต่น่าเสียดายที่กลับต้องจอดป้ายในรอบรองชนะเลิศ 
ในปี 2007 เขาได้เล่นร่วมกับทีมชาติในศึกเอเชียนคัพปี 2007 โดยจบเป็นที่สองของกลุ่ม แต่น่าเสียดายที่แพ้อิรักในรอบแปดทีมสุดท้าย
เลกงวิญได้แชมป์กับทีมชาติครั้งแรกในศึกซูซูกิคัพ 2008 โดยการเอาชนะทีมชาติไทย ไปรวมสองนัด 3-2 เขายังได้บอกด้วยว่าประตูตีเสมอของเขาในนัดชิงชนะเลิศปี 2008 นัดที่สอง เป็นประตูที่ดีที่สุดในชีวิตเขาเลยทีเดียว
หลังจากศึกซูซูกิคัพ 2016 ที่พวกเขาต้องแพ้อินโดนีเซียรวมสองนัด 3-4 เขาจึงประกาศอำลาทีมชาติ โดยฝากสถิติลงเล่น 83 นัด ยิงไป 51 ประตู เป็นดาวซัลโวตลอดกาลของฟุตบอลทีมชาติเวียดนาม และถูกยกย่องจากเอเอฟเอฟ ว่าเป็นกองหน้าที่ดีที่สุดตลอดกาลคนหนึ่งของประวัติศาสตร์อาเซียนด้วย
"สกอร์และรายชื่อผลการแข่งขัน รวมประตูของเวียดนามเป็นอันดับแรก"
พระเจ้าฉินจฺวังเซียง

พระเจ้าจฺวังเซียงแห่งฉิน (281–247 ปีก่อนคริสตกาล) พระนามส่วนพระองค์ อี้เหริน  และ จื่อฉู่  ผู้ปกครองแห่ง รัฐฉิน ระหว่าง ศตวรรษที่ 3 ก่อนคริสตกาล ใน ยุครณรัฐ ของจีนโบราณ
บุญถึง ศรีสังข์

บุญถึง ศรีสังข์ ชื่อเล่น: ต่าย; เกิดเมื่อวันที่ 30 พฤษภาคม ค.ศ. 1981 ที่จังหวัดบุรีรัมย์ เป็นนักวิ่งระยะไกล หรือนักวิ่งมาราธอนชาวไทย จบการศึกษาสถาบันพลศึกษาในจังหวัดสุโขทัย
สถิติ.
ภายนอก
ภายใน
บุญถึง เป็นเจ้าของสถิติวิ่ง 3,000 เมตรของประเทศไทยนานกว่า 14 ปี จนกระทั่งในเดือนกุมภาพันธ์ พ.ศ. 2561 คีริน ตันติเวทย์ สามารถทำลายสถิติดังกล่าวในการแข่งขันรายการ พริคลีย์ เพียร์ อินวิเตชั่น ในอริโซน่า สหรัฐอเมริกา
รานีสตี

รานีสตี (อักษรโรมัน: Rani Sati) หรือบางทีเรียก นารายณีเทวี และ ดาดีจี ว่ากันว่าเป็นสตรีชาวราชสถานที่ประกอบพิธีสตีในสมัยศตวรรษที่ 13-17 เมื่อครั้นสามีเสียชีวิต มีการบูชาในฐานะเทวีอยู่ทั่วไปในรัฐราชสถาน ประเทศอินเดีย 
บันทึกเกี่ยวกับช่วงชีวิตของนางและเหตุการณ์ที่นำไปสู่การเสียชีวิตมีแตกต่างกันไปมาก มีการระบุวันที่นางเสียชีวิตอยู่ที่ปี 1295 จนถึง 1595, ในศตวรรษที่ 14 หรือศตวรรษที่ 17 
มีมนเทียรอยู่จำนวนหนึ่งที่บูชาพระนางอยู่ในอินเดียโดยเฉพาะในแถบราชสถาน เช่นที่อัลวาร์, รายปุระ และ รานีภติยานีในชโสล ในอดีต พิธีสตีเป็นที่นิยมปฏิบัติในแถบนี้ พนารสิทาสระบุไว้ในอรธกฐานกะ (Ardhakathanaka, 1643) ว่าครอบครัวของเขาได้เดินทางไปยังศาลเจ้าสตีที่มีความสัมพันธ์กับวงศ์ตระกูลของเขา แม้จะมีการบูชารานีสตีอยู่ในทุกชนชั้นและกลุ่มคน ในต่างภูมิภาคและต่างศาสนา แต่มีการบูชามากเป็นพิเศษในกลุ่มชาวมาร์วารีซึ่งเป็นพ่อค้า และในวรรณะย่อยอัคราวัล ชุมชนเหล่านี้มีสมาชิกที่สนับสนุนทุนการก่อสร้างเทวาลัยรานีสตี และแปรสถานะของเทวีจากกุลเทวี (เทพเจ้าประจำครอบครัว) สู่เทวีที่บูากันทั่วไปในสาธารณชน
เผิง เยฺว่

เผิง เยฺว่ (#เปลี่ยนทาง , สิ้นพระชนม์ 196 ปีก่อนคริสตกาล) ชื่อรอง จง  เป็นขุนพลและขุนนางชาวจีนในช่วงปลายราชวงศ์ฉินและช่วงต้นราชวงศ์ฮั่นตะวันตก เขามีส่วนเกี่ยวข้องกับ สงครามฉู่–ฮั่น การต่อสู้แย่งชิงอำนาจระหว่างผู้ก่อตั้งราชวงศ์ฮั่น หลิว ปัง (จักรพรรดิฮั่นเกาจู่) และคู่แข่งของเขา เซี่ยง อวี่ ฐานะพันธมิตรของ หลิว ปัง ในการรับรู้ถึงผลงานของเขา จักรพรรดิฮั่นเกาจู่ได้พระราชทานตำแหน่ง เหลียงหวัง (梁王) ภายหลังการสถาปนาราชวงศ์ฮั่น
ประวัติ.
การก่อจลาจล.
เผิง เยฺว่ เป็นคนอำเภอฉางหยี่ (เทศมณฑลจิ้นเซียง มณฑลชานตง ในปัจจุบัน) และเดิมเป็นชาวประมง หลังจาก การจลาจลที่ต้าเจ๋อเซียง ใน 209 ปีก่อนคริสตกาล เผิง เยฺว่ได้รับการเสนอชื่อจากเพื่อน ๆ ให้เป็นผู้นำของพวกเขา และนำการจลาจลต่อต้าน ราชวงศ์ฉิน ในขั้นต้น เผิง เยฺว่ไม่เต็มใจที่จะกบฏ แต่ในที่สุดเขาก็จัดให้ผู้สนับสนุนของเขาไปพบเขาในเช้าวันรุ่งขึ้น อย่างไรก็ตาม คนของเขามาไม่ตรงเวลา คนสุดท้ายมาตอนเที่ยง เผิง เยฺว่กล่าว "เพราะทุกคนเลือกข้าให้เป็นผู้นำ ต้องมีวินัย เนื่องจากวันนี้คนมาสายเกินไปข้าไม่สามารถลงโทษพวกเขาทั้งหมดได้ คนสุดท้ายที่มาถึงจะถูกประหารชีวิต"
เชาหระ

เชาหระ (อักษรโรมัน: Jauhar, Jowhar หรือ Juhar) เป็นพิธีปฏิบัติของอินเดียในอดีตที่ประกอบไปด้วยการเผาตัวเองถึงแก่ชีวิตในสตรีราชปุต, ลูก และคนรับใช้ของพวกนาง เพื่อป้องกันการถูกจับกุม, จับเป็นทาส หรือถูกข่มขืนโดยกองทัพที่เข้ามารุกราน เมื่อต้องแพ้ในการยุทธ์ รายงานเกี่ยวกับ "เชาหระ" บางชิ้นกล่าวถึงการทำการเผาตัวเองถึงแก่ชีวิตโดยสตรีไปพร้อม ๆ กับลูกของตน การปฏิบัตินี้ปรากฏในอดีต ในแถบตะวันตกเฉียงเหรือของอินเดีย โดยบรรดาเชาหระครั้งที่มีชื่อเสียงที่สุดที่มีบันทึกในประวัติศาสตร์เกิดขึ้นในช่วงสงครามต่าง ๆ ระหว่างอาณาจักรฮินดูราชปุตในราชสถาน กับกองทัพชาวมุสลิมที่เข้ามารุกราน
ไวรัสโรคอหิวาต์แอฟริกาในสุกร

ไวรัสโรคอหิวาต์แอฟริกาในสุกร  เป็นเชื้อไวรัสที่ทำให้เกิดโรคอหิวาต์แอฟริกาในสุกร  ซึ่งเป็นโรคที่อยู่ในวงศ์ Asfarviridae พบในสุกรและมีอัตราการเสียชีวิตที่สูง สิ่งมีชีวิตที่เป็นโฮสต์ของเชื้อนี้ตามธรรมชาติได้แก่ หมูป่าบุชพิก, หมูป่า warthog และเห็บในจีนัส "Ornithodoros" โดยไม่มีอาการของโรค เชื้อเป็นไวรัสดีเอ็นเอสายคู่ขนาดใหญ่ ก่อให้เกิดโรคไข้เลือดออกที่มีอัตราตายสูงในหมูเลี้ยง บางชนิดอาจทำให้ตายได้หลังติดเชื้อเพียง 2 สัปดาห์ เชื้อนี้ไม่ก่อโรคในมนุษย์
อุทยานแห่งชาติดอยผากลอง

อุทยานแห่งชาติดอยผากลอง อยู่ในท้องที่อำเภอลอง อำเภอเมืองแพร่ และอำเภอสูงเม่น จังหวัดแพร่ ประกอบด้วยพื้นที่เป็นเขาสูงชัน บางแห่งพื้นที่ราบบนเขามีหินโผล่จากพื้นดินตามธรรมชาติอย่างสลับซับซ้อน เป็นหินปูน และมีเอกลักษณ์ทางธรรมชาติที่สวยงาม คือ สวนหินมหาราช จะมีหินโผล่ซึ่งมาจากพื้นดินตามธรรมชาติอย่างสลับซับซ้อนน่าอัศจรรย์ ประกอบกับบรรยากาศร่มรื่นเย็นสบาย ปัจจุบันมีผู้เข้าไปเที่ยวชมเป็นจำนวนมาก และมีเทือกเขาดอยผากลองเด่นเป็นเอกลักษณ์ เป็นแหล่งต้นน้ำลำธาร อุทยานแห่งชาติดอยผากลองมีเนื้อที่ประมาณ 117,982 ไร่ หรือ 188.77 ตารางกิโลเมตร
ลักษณะภูมิประเทศ.
ภูมิประเทศส่วนใหญ่เป็นภูเขาสูงชัน บางแห่งเป็นที่ราบบนภูเขามีหินโผล่จากพื้นดินตามธรรมชาติ และพื้นที่บางส่วนสำนักงานป่าไม้เขตแพร่ ได้ทำการปลูกป่าไม้สักเพื่อฟื้นฟูสภาพป่า บริเวณที่สำรวจเป็นต้นน้ำลำธารของแม่น้ำยม ซึ่งประกอบด้วยห้วยที่สำคัญคือ ห้วยขมิ้น ห้วยผาคำ ห้วยเบี้ย ห้วยน้ำริน ห้วยแม่ต้า และห้วยแม่สาง 
ลักษณะภูมิอากาศ.
เนื่องจากภูมิประเทศเป็นภูเขาสูงชัน และมีพันธุ์ไม้นานาชนิด 
ทรัพยากรป่าไม้.
สภาพป่าในพื้นที่ส่วนใหญ่เป็นป่าผลัดใบ แบ่งได้ 2 ประเภทคือ 
ทรัพยากรสัตว์ป่า.
พบว่ามีสัตว์ป่า อาศัยอยู่มากมาย ได้แก่ เลียงผา เก้ง กระจง หมูป่า ลิงลม อีเห็น กระต่าย กระรอก กระแต ตุ่น หนู งู นกชนิดต่างๆ และปลา
อุทยานแห่งชาติตากสินมหาราช

อุทยานแห่งชาติตากสินมหาราช ตั้งอยู่ในท้องที่ 2 อำเภอ คือ อำเภอเมืองตาก และอำเภอแม่สอด จังหวัดตาก ติดถนนทางหลวงแผ่นดินหมายเลข 105 (ตาก–แม่สอด) ห่างจากตัวอำเภอเมืองตากประมาณ 35 กิโลเมตร มีพื้นที่ประมาณ 163,750 ไร่ หรือ 262 ตารางกิโลเมตร
ลักษณะภูมิประเทศ.
ภูมิประเทศส่วนใหญ่เป็นเทือกเขาสูงชันสลับซับซ้อน มีพื้นที่ราบอยู่เพียงเล็กน้อย บริเวณที่ทำการอุทยานฯ อยู่สูงจากระดับน้ำทะเลปานกลางประมาณ 1,000 เมตร มีแนวทิวเขาถนนธงชัย ผ่านกลางอุทยานฯ ลักษณะเป็นสันปันน้ำซึ่งเป็นเส้นแบ่งเขตระหว่างอำเภอเมืองตากกับอำเภอแม่สอด เป็นต้นกำเนิดของห้วยสำคัญๆ เช่น ทางด้านอำเภอแม่สอด ได้แก่ ห้วยตะปูเคาะ ห้วยยะอุ ห้วยปลาหลด ห้วยพลูใหญ่ ห้วยผักหละ ห้วยพระเจ้า ห้วยปูแป้ ห้วยผาแกว และห้วยสะมึนหลวง ไหลไปรวมกันเป็นห้วยแม่ละเมา ทางด้านอำเภอเมืองตากมีจำนวน 7 ห้วย ได้แก่ ห้วยปางอ้า ห้วยสลักพระ ห้วยน้ำดิบ ห้วยบง ห้วยช้างไล่ ห้วยโปร่งสัก และห้วยไม้ห้าง ซึ่งไหลลงมารวมเป็นห้วยแม่ท้อ แล้วไหลลงสู่แม่น้ำปิง
ลักษณะภูมิอากาศ.
อุทยานแห่งชาติตากสินมหาราช มีสภาพอากาศที่เย็นสบายตลอดทั้งปี มีอุณหภูมิเฉลี่ย 27 องศาเซลเซียส 
ทรัพยากรป่าไม้.
สภาพป่าประกอบไปด้วย 
ทรัพยากรสัตว์ป่า.
สำรวจพบมีหลายชนิด อาทิเช่น เก้ง กวางป่า เลียงผา หมี ลิง ค่าง หมูป่า ชะนี กระต่าย งู กระรอก ผีเสื้อ ไก่ป่า เสือไฟ เสือลายเมฆ และนกชนิดต่างๆ ฯลฯ
โรคหน้าที่

โรคหน้าที่
หรือ ความผิดปกติเชิงหน้าที่
เป็นความผิดปกติที่มีอาการแต่ไม่สามารถกำหนดเหตุทางกายได้
เป็นภาวะทางการแพทย์ที่ขัดกับการทำหน้าที่ปกติของกระบวนการต่าง ๆ ในร่างกายแต่ตรวจไม่เจอความผิดปกติเมื่อตรวจร่างกาย เมื่อตัดเนื้อออกตรวจ หรือแม้แต่เมื่อส่องดูด้วยกล้องจุลทรรศน์
ภายนอกจะไม่ปรากฏอะไรที่ผิดปกติ
เทียบกับโรคโครงสร้าง/โรคกาย (structural disorder/organic disorder) ที่จะเห็นบางส่วนของร่างกายว่าผิดปกติ หรือโรคกายเหตุจิต (psychosomatic disorder) ที่มีเหตุจากความเจ็บป่วยทางจิตใจ
แต่นิยามต่าง ๆ ที่ใช้ก็ยังต่าง ๆ กันในวงการแพทย์
โดยทั่วไป กลไกที่เป็นเหตุให้เกิดโรคเชิงหน้าที่ไม่ชัดเจน มีความเข้าใจน้อย หรือบางครั้งไม่สำคัญในการรักษา
สมองหรือระบบประสาทบ่อยครั้งเชื่อว่ามีบทบาท
คนไข้ที่มีโรคหน้าที่ชนิดหนึ่งก็จะมีชนิดอื่น ๆ อีกด้วยอย่างสามัญ
สถานะ.
โรคทางการแพทย์จะเรียกว่าโรคทางหน้าที่หรือไม่ โดยส่วนหนึ่งจะขึ้นอยู่กับความรู้ที่มี
โรคบางชนิดรวมทั้งโรคลมชัก โรคจิตเภท และไมเกรน ครั้งหนึ่งเคยจัดว่าเป็นโรคหน้าที่ แต่ปัจจุบันก็ไม่ได้จัดอย่างนั้นแล้ว
ตัวอย่าง.
ตัวอย่างของโรคที่ยังไม่ปรากฏเหตุทางกายรวมทั้ง
เอกเซกิเอล ปาลาซิโอส

เอกเซกิเอล อาเลฆันโดร ปาลาซิโอส (เกิดเมื่อวันที่ 5 ตุลาคม 1998) เป็นนักฟุตบอลชาวอาร์เจนตินา เล่นในตำแหน่งกองกลางให้กับสโมสรไบเออร์ เลเวอร์คูเซินและทีมชาติอาร์เจนตินา
สโมสรอาชีพ.
ปาลาซิโอสเป็นนักฟุตบอลจากที่มาจากทีมเยาวชนของริเบร์เปลต เขาลงเล่นในลีกครั้งแรกในวันที่ 8 พฤศจิกายน 2015 ในเกมที่พบกับนีเวลล์ส โอลด์ บอยส์
ระดับทีมชาติ.
ปาลาซิโอสลงเล่นให้กับทีมชาติอาร์เจนตินาครั้งแรกในวันที่ 8 กันยายน 2018 ในเกมกระชับมิตรกับกัวเตมาลา ในเกมนั้นอาร์เจนตินาเอาชนะกัวเตมาลา 3-0
ชีวิตส่วนตัว.
ปาลาซิโอสมีข่าวในทางไม่ดีกับสื่ออาร์เจนตินาหลายครั้ง ใน Olé.com มีการแสดงความคิดมากมายเกี่ยวกับเรื่องที่ว่าเขาเป็นที่รู้จักในเรื่องการใช้ชีวิตนอกสนามฟุตบอลมากกว่าในอาชีพนักฟุตบอล ปาลาซิโอสเริ่มเป็นที่รู้จักโดยสื่อในเดือนสิงหาคม 2018 ด้วยการคบหากันอย่างเปิดเผยของเขากับนางแบบที่ชื่อ โซล เปเรซ เรื่องนี้ถูกเปิดเผยขึ้นเร็วมากแต่ว่าในเวลาเดียวกันที่ปาลาซิโอสและเปเรซกำลังคบหากัน ปาลาซิโอสก็ยังเดทกับนักแสดงสาวดาวรุ่ง, นักร้อง, และนักเต้นสาวที่มีชื่อ ฆูเลียนา โอเรยาโน เปเรซและโอเรยาโนทั้งคู่คบหากับปาลาซิโอสในเวลาอันสั้นหลังจากได้รู้ว่าเขานั้นยังเดทกับผู้หญิงคนอื่นอีกและยังมีเรื่องราวดรามาอีกมาก แต่อย่างไรก็ตามวันที่ 21 สิงหาคม กลายเป็นที่รู้กันว่าปลาซิโอสนั้นได้คบหากับเพื่อนในระแวกบ้านเดียวกันที่มีชื่อว่า คาเรน กรามาโฆ มีอาชีพเป็นช่างทำเล็บมาเป็นเวลา 4 ปีแล้ว ผู้หญิงสามคนนั้นโกรธอย่างมากและใช้โซเชียมีเดียโจมตีปลาซิโอสในเรื่องที่เขาไม่มีความซื่อสัตย์เลย
เกียรติประวัติ.
 ริเบร์เปลต
ไบเออร์ 04 เลเวอร์คูเซิน
อาร์เจนตินา
อาร์ชดัชเชสเอลีซาเบ็ท ฟรันท์ซิสคาแห่งออสเตรีย

อาร์ชดัชเชสเอลีซาเบ็ท ฟรันท์ซิสคาแห่งออสเตรีย  ประสูติเมื่อวันที่ 17 มกราคม 2374 ณ ราชอาณาจักรฮังการี เป็นพระธิดาในอาร์ชดยุกโยเซ็ฟแห่งออสเตรีย ข้าหลวงแห่งฮังการี กับดัชเชสโดโรเทอาแห่งเวือร์ทเทิมแบร์ค
เสกสมรส.
พระองค์ทรงเสกสมรสครั้งแรกกับ อาร์ชดยุกคาร์ล แฟร์ดีนันด์ วิกเตอร์แห่งออสเตรีย-เอสเต เมื่อวันที่ 4 ตุลาคม 2390 ณ กรุงเวียนนา มีพระธิดา 1 พระองค์คือ
ต่อมาเมื่อวันที่ 15 ธันวาคม 2392 อาร์ชดยุกคาร์ล แฟร์ดีนันด์ วิกเตอร์แห่งออสเตรีย-เอสเต พระสวามีสิ้นพระชนม์ด้วยพระชันษาเพียง 28 ชันษา พระองค์ก็ได้เสกสมรสใหม่กับ อาร์ชดยุกคาร์ล แฟร์ดีนันด์ แห่งออสเตรีย พระญาติ เมื่อวันที่ 18 เมษายน 2397 มีพระบุตรดังนี้
พระองค์สิ้นพระชนม์เมื่อวันที่ 14 กุมภาพันธ์ 2446 ด้วยพระโรคปอดบวม สิริพระชันษา 72 ชันษา
อัมร์ อิบน์ ฮิชาม

อัมร์ อิบน์ ฮิชาม  มักรู้จักกันในชื่อ อบูญะฮัล (เกิด ค.ศ. 556– เสียชีวิต 17 มีนาคม ค.ศ. 624) เป็นหนึ่งในชาวมักกะฮ์ที่นับถือเทพเจ้าหลายองค์ อยู่ในเผ่ากุเรชที่รู้จักกันในการปฏิเสธและต่อต้านศาสดามุฮัมมัด กับผู้ศรัทธาชาวมุสลิมในมักกะฮ์
เขาไม่ใช่ลุง (เช่นอบูละฮับ) หรือมีเชื้อสายกับมุฮัมมัด เนื่องจากมุฮัมมัดอยู่ในกลุ่มบนีฮาชิมของเผ่ากุเรช ส่วนอบูญะฮัลอยู่ในกลุ่มบนูมัคซูมของเผ่ากุเรช
ชื่อ.
เขามีชื่อเล่นว่า "อบู อัล-ฮะกัม" (ابوالحكم), ("บิดาแห่งความรอบรู้") เนื่องจากว่าเขาเป็นคนที่มีความรู้ ความฉลาด และทำให้ผู้นำของเผ่ากุเรช เชื่อในความคิดของเขาและแต่งตั้งเป็นผู้นำสมาชิกของการชุมนุมของพวกเขา ถึงแม้ว่าจะอายุ 30 ปีก็ตาม
แต่หลังจากที่ศาสดามูฮัมมัดเริ่มเผยแผ่ศาสนาอิสลาม เขาจึงเริ่มไม่ปราณีต่อมุฮัมมัดและปฏิเสธคำสอนของท่าน ดังนั้นมูฮัมมัดจึงให้ชื่อเล่นให้กับเขาว่า "อบูญะฮัล" (أبو جهل') ("บิดาแห่งความเขลา") และเขาถูกเรียกเป็นอิบน์ อัล-ฮันซาลิยะฮ์ทางฝั่งแม่
ครอบครัว.
บิดามารดาและญาติพี่น้อง.
พ่อของเขาชื่อฮิชาม อิบน์ อัล-มุฆีเราะฮ์ และแม่ของเขาชื่ออัสมา บินต์ มัฆราบะฮ์ อิบน์ ญันดัล อัล-ตะมีมียา และเขามีพี่น้อง 7 คน ได้แก่:
ภรรยาและลูก.
เขามีภรรยาคนแรกชื่อมุญาลิดียา บินต์ อัมร์ อิบน์ อุมัยร์ อิบน์ มะบัด อิบน์ ซูรารา โดยมีลูกชาย 3 คน ได้แก่:
และมีภรรยาคนที่สองชื่ออัรวา บินต์ อบี อัล-อาส อิบน์ อุมัยยะฮ์ โดยมีลูกสาว 8 คน ได้แก่:
การเสียชีวิต.
อัมร์โดนมุเอาวาส อิบน์ อัมร์ และมุอาซ อิบน์ อัมร์ฟันดาบจนบาดเจ็บ และถูกฆ่าโดยอับดุลลอฮ์ อิบน์ มัสอูดในสงครามบะดัร
เมื่อมุฮัมมัดเห็นศพที่ไร้วิญญาณในสนามรบ ท่านจึงกล่าวว่า "นี่คือฟาโรห์แห่งประชาชาตินี้"
หลังจากการตายของเขา ผู้คนในเมืองพากันร้องให้ และยกย่องเขาเป็นวีรบุรุษ
อายะฮ์อัลกุรอ่านที่เกี่ยวกับเขา.
อับดุลลอฮ์ อิบน์ อับบาส รายงานว่า มี 84 อายะฮ์ในกุรอ่านที่กล่าวถึงอบูญะฮัล
ซูเราะฮ์ อะลัก: 9-19.
ครั้งหนึ่งขณะที่ศาสดามุฮัมหมัดกำลังละหมาดที่อัล-ฮะรอม อบูญะฮัลได้เดินมาแล้วพูดว่า “ฉันไม่ควรให้แกหยุดทำสิ่งนี่หรอ?!” ดังนั้นศาสดาจึงบอกเขาให้หยุดรบกวนได้แล้ว อบูญะฮัลจึงตอบว่า “นี่แกจะต่อว่าฉันว่าฉันเป็นผู้ต่อต้านที่มีอำนาจมากกว่าใครในหุบเขามักกะฮ์หรือ?” พระองค์อัลลอฮ์จึงตรัสว่า:
หลังจากนั้นอบูญะฮัลอุดหูตนเองแล้วหนีไป อิบนุ อับบาส รายงานว่า ถ้าอบูญะฮัลได้เรียกผู้คนในกลุ่มมาทำร้ายศาสดา พระองค์จะส่งมลาอิกะฮ์มาลงโทษพวกเขา
ซูเราะฮ์ อันอาม: 108.
ครั้งหนึ่งอบูญะฮัลเตยบอกกับท่านศาสดา ‘ขอสาบานต่ออัลลอฮ์ มุฮัมมัด แกช่วยหยุดประนามพระเจ้าของเราได้แล้ว ไม่อย่างนั้นเราจะสาปแช่งพระเจ้าของเจ้า’ ดังนั้นพระองค์จึงประทานอายะฮ์ว่า “และพวกเจ้าจงอย่าด่าว่า บรรดาที่พวกเขาวิงวอนขออื่นจากอัลลอฮ์ แล้วพวกเขาก็จะด่าว่าอัลลอฮ์เป็นการละเมิด โดยปราศจากความรู้ ในทำนองนั้นแหละ เราได้ให้สวยงามแก่ทุกชาติ ซึ่งการงานของพวกเขา และยังพระเจ้าของพวกเขานั้น คือการกลับไปของพวกเขา แล้วพระองค์ก็จะทรงบอกแก่พวกเขาในสิ่งที่พวกเขากระทำกัน” (ซูเราะฮ์ 6:108)
ซูเราะฮ์ มาอูน: 2-3.
อบูญะฮัลมีทัศนคติไม่ดีและไร้ความปราณีต่อเด็กกำพร้า อัลลอฮ์จึงประทานอายะฮ์นี้ว่า "นั่นก็คือผู้ที่ขับไล่เด็กกำพร้า และไม่สนับสนุนในการให้อาหารแก่ผู้ขัดสน" (107:2-3) เพื่อเป็นการยืนยันการกระทำที่น่าอับอายของเขา
กะหล่ำดาว

กะหล่ำดาว หรือ กะหลํ่าหัวลำต้น (ชื่อวิทยาศาสตร์: "Brassica oleracea" var. "gemmifera") เป็นผักชนิดหนึ่งในกลุ่มกะหล่ำ ใบสดมีขนาดเส้นผ่านศูนย์กลางเพียง 2.5–4.0 เซนติเมตร (1.0–1.6 นิ้ว) จึงทำให้ดูคล้ายกะหล่ำปลีขนาดเล็ก ส่วนที่นำมารับประทานคือส่วนที่เป็นตาอ่อน ต้นอ่อนเป็นที่นิยมรับประทานในบรัสเซลส์ ประเทศเบลเยียม และน่าจะเป็นที่มาของชื่อสามัญในภาษาอังกฤษว่า "Brussels sprout" ซึ่งแปลตรงตัวว่าถั่วงอกบรัสเซลล์
ลักษณะทางพฤกษศาสตร์.
กะหล่ำดาวเป็นไม้ล้มลุกสองปี ลำต้นตั้งตรง สูงประมาณ 1 เมตร ไม่แตกกิ่ง มีตาข้างจำนวนมากเจริญเป็นปลี ลักษณะคล้ายกะหล่ำปลีหัวเล็ก ๆ เส้นผ่านศูนย์กลางประมาณ 1–3 เซนติเมตร ออกเวียนรอบลำต้นจากส่วนโคนใกล้ระดับดิน โดยมีใบซึ่งคล้ายใบกะหล่ำดอกออกเป็นกลุ่มที่ส่วนปลายลำต้น ชอบอากาศเย็นที่อุณหภูมิระหว่าง 15–20 องศาเซลเซียส ขยายพันธุ์และดูแลรักษาคล้ายกะหล่ำดอก